
ΔΕΛΤΙΟ ΤΥΠΟΥ
Συμμετοχή της Εφορείας Αρχαιοτήτων Λάρισας
στον θεσμό «Όλη η Ελλάδα ένας Πολιτισμός»
Η Εφορεία Αρχαιοτήτων Λάρισας συμμετέχοντας στον νέο θεσμό του Υπουργείου Πολιτισμού με σύνθημα «Όλη η Ελλάδα ένας Πολιτισμός», διοργανώνει σε συνεργασία με άλλους φορείς καλλιτεχνικές εκδηλώσεις σε αρχαιολογικούς χώρους και μνημεία της αρμοδιότητάς της. Σε μια δύσκολη περίοδο ο πολιτισμός ανοίγει δρόμους στην έμπνευση, ενώ η αρχαία ελληνική παράδοση συναντά τη σύγχρονη δημιουργία σε χώρους γεμάτους ιστορία.
Πρόγραμμα εκδηλώσεων:
· Κυριακή 23 Αυγούστου, ώρα 19.00, Α΄ Αρχαίο θέατρο Λάρισας: Ευριπίδη «Βάκχες» (Ίδρυμα Μιχ. Κακογιάννης)
· Τετάρτη 2 Σεπτεμβρίου, ώρα 12.15 & 13.00, Διαχρονικό Μουσείο Λάρισας: Χορευτικό σόλο του Γιώργου Κοτσιφάκη (Εθνική Λυρική Σκηνή)

· Τετάρτη 2 Σεπτεμβρίου, ώρα 20.30, Β΄ Αρχαίο θέατρο Λάρισας: «Mare Nostrum, the voyage - Το ταξίδι στη δική μας θάλασσα & Έρωτας στην ξενιτιά» (Εστουδιαντίνα Νέας Ιωνίας Βόλου)
· Πέμπτη 3 Σεπτεμβρίου, ώρα 20.30, Β΄ Αρχαίο θέατρο Λάρισας: «Mare Nostrum, the voyage - Το ταξίδι, στη δική μας θάλασσα & Έρωτας στην ξενιτιά» (Εστουδιαντίνα Νέας Ιωνίας Βόλου).

Οι εκδηλώσεις προσφέρονται δωρεάν από το Υπουργείο Πολιτισμού. Το μόνο αντίτιμο είναι το εισιτήριο για την είσοδο στον χώρο διοργάνωσης, όπου προβλέπεται. Είναι υποχρεωτική η προκράτηση θέσης στην ηλεκτρονική διεύθυνση: https://digitalculture.gov.gr/
Σημειώνουμε ότι οι θεατές θα πρέπει να τηρούν τις οδηγίες και συστάσεις της Επιτροπής Εμπειρογνωμόνων COVID-19 του Υπουργείου Υγείας για την ασφαλή προσέλευση στους αρχαιολογικούς χώρους και τα μουσεία.

